《重九偶成》
宋代·姚孝锡

天边今日又重阳，陇树红飞雁信霜。
且插茱萸慰衰鬓，莫将诗句挠回肠。
歌勤皓齿人俱醉，舞恋晴晖蝶也忙。
来日预期扶宿酒，未应篱菊减秋香。

作者简介：徐州丰县人，字仲纯，号醉轩。徽宗宣和六年进士。授代州兵曹。金兵侵雁门，州将议以城降，孝锡投床大鼾，略不为意。后脱身移居五台，不仕。善治生，积粟至数万石，遇岁饥，尽出以赈贫乏，多全活。中年后，以家事付诸子，日与宾朋纵吟山水诗酒间。卒年八十三。有《鸡肋集》。